Den 59-årige demente mand, som mandag aften forlod sin bolig på Riishøjcentret i Aalborg og tirsdag morgen blev efterlyst af Nordjyllands Politi, er blevet fundet i god behold. Det oplyser Nordjyllands Politi i en pressemeddelelse. Det var en hjemmeværnssoldat, som tirsdag aften ved 19.30-tiden fandt den 59-årige Arne Manstrup Kristensen. Den 59-årige mand blev fundet i et skur, hvor han havde taget ophold. Arne Manstrup Kristensen er ifølge vagtchef Michael Elkjær fra Nordjyllands Politi i god behold og er nu tilbage på sin bopæl.
Den 59-årige demente mand, som tirsdag morgen blev efterlyst, er fundet i god behold.